IN nomine sanctæ  indiuiduæ Trinitatis. Diligens præcedentium Patrum prouidentia  studiosa nihilominus sagacis prouidentiæ eorum solertia, alumna pacis, amica concordiæ, præsentium futurorumque consulens vtilitati, hoc instituit, hoc præuidit, hoc inspirante Deo decreuit, vt quoties aliquid præcipuum agitur, vel Deo seruientibus memoria dignum confertur beneficium, literarum testimonio  scriptorum priuilegio roboretur, quod memoriæ tenacius commendetur. Cuius constitutionis doctrinam diuinitus editam, Ego Frater Petrus Abbas Cluniacensis subsequens, actionem illam salutiferam inter piissimum Regem Francorum Ludouicum,  eius vxorem Adelaidam Reginam, eorumque filios, ac Priorem sancti Martini de Campis domnum Theobaldum,  Conuentum solemniter peractam, de Ecclesia videlicet Montismartyrum,  de Ecclesia sancti Dionysij de Carcere, approbo  concedo, vtque nostris temporibus  futuris firmior habeatur, inuiolabiliter teneatur, rata conseruetur, indissolubili scripto præsenti confirmo. Sunt autem hæc quæ ego  Conuentus concessimus, Ecclesia videlicet libera, eo dumtaxat modo quo monachi nostri tenuerant,  decima ad eandem Ecclesiam pertinens, cum vineis  terra arabili cum vno hospite apud Darentiacum, cæterisque appenditiis quæ ibidem Deo seruientes possederant. Addimus præterea Ecclesiam de sancto Martyrio cum vineis Adam,  Morelli culturam, culturam etiam quam domnus Matthæus Prior comparauit a Warnerio de portu. Actum Parisiis apud sanctum Martinum de Campis. Anno ab Incarnatione Domini 1133. Indictione 14. residente in Apostolica Sede Papa Innocentio, Ludouico Rege Francorum,  domni Petri Cluniacensis Abbatis anno duodecimo.